วันชนะ สวัสดี

**พลโท** **วันชนะ สวัสดี** (เกิด 26 สิงหาคม พ.ศ. 2515) ชื่อเล่น **เบิร์ด** เป็นนายทหารบกและนักแสดงชาวไทย ปัจจุบันดำรงตำแหน่งรองโฆษกกองบัญชาการกองทัพไทย กรรมการศูนย์ปฏิบัติการแก้ไขสถานการณ์ฉุกเฉินอุทกภัยโฆษกศูนย์ปฏิบัติการแก้ไขสถานการณ์ฉุกเฉินอุทกภัย และที่ปรึกษาสถาบันวิชาการ​ป้องกันประเทศ อดีตหัวหน้านายทหารเสนาธิการประจำรองเสนาธิการทหาร กองบัญชาการกองทัพไทย อดีตนายทหารปฏิบัติการประจำสำนักเลขานุการสำนักงานปลัดกระทรวงกลาโหม อดีตรองโฆษกกระทรวงกลาโหม อดีตรองผู้อำนวยการกองประชาสัมพันธ์ สำนักงานปลัดกระทรวงกลาโหม อดีตตุลาการศาลทหารกรุงเทพฯ และอดีตนายทหารฝ่ายเสนาธิการประจำผู้บัญชาการทหารสูงสุด มีชื่อเสียงจากการรับบทเป็นสมเด็จพระนเรศวรมหาราช ในภาพยนตร์เรื่อง *[[ตำนานสมเด็จพระนเรศวรมหาราช]]*

## ประวัติ
วันชนะ สวัสดีเกิดที่อำเภองาว จังหวัดลำปาง บิดาชื่อพันเอก อรัญ สวัสดี เป็นชาวไทยเชื้อสายจีน ส่วนมารดาชื่อนฤมล สวัสดี เป็นชาวไทยเชื้อสายอินเดีย มีน้องชายชื่อพันตำรวจโท วันสว่าง สวัสดี อดีตนักกีฬาทีมชาติประเภทขว้างจักร ครอบครัวนับถือศาสนาพุทธ ที่ต่อมาครอบครัวของวันชนะได้ย้ายไปอาศัยและเติบโตที่จังหวัดกาญจนบุรี 

วันชนะจบการศึกษาชั้นมัธยมศึกษาจากโรงเรียนวิสุทธรังษี จบการศึกษาจากโรงเรียนเตรียมทหาร รุ่นที่ 34 ปริญญาตรีวิศวกรรมศาสตรบัณฑิต (วิศวกรรมอุตสาหการ ) โรงเรียนนายร้อยพระจุลจอมเกล้า (จปร.) รุ่นที่ 45 รุ่นเดียวกับร้อยเอก รชฏ พิสิษฐบรรณกร (อดีต สมาชิกสภาผู้แทนราษฎรกรุงเทพมหานคร พรรคไทยรักไทย) และ น.อ.จงเจต วัชรานันท์ และสำเร็จการศึกษาปริญญาโทคณะนิเทศศาสตร์ มหาวิทยาลัยเกริก

วันชนะรับราชการในตำแหน่งนายทหารยุทธการและการฝึก กองพันทหารม้าที่ 19 ค่ายสุรสีห์ อำเภอเมืองกาญจนบุรี จังหวัดกาญจนบุรี  ต่อมาเข้ารับราชการที่กองกิจการพลเรือนทหารบก กองบัญชาการทหารบก ในตำแหน่งหัวหน้าปฏิบัติการจิตวิทยา (ปจว.) และทำหน้าที่รองโฆษกกองทัพบกไปพร้อมกัน ต่อมาได้รับการแต่งตั้งเป็นผู้บังคับกองพัน กรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า ย้ายมาดำรงตำแหน่งรองผู้อำนวยการกองประชาสัมพันธ์ สำนักงานปลัดกระทรวงกลาโหม และนายทหารฝ่ายเสนาธิการประจำผู้บัญชาการทหารสูงสุด ตามลำดับ ปัจจุบันดำรงตำแหน่ง หัวหน้านายทหารฝ่ายเสนาธิการประจำรองเสนาธิการทหาร กองบัญชาการกองทัพไทย 

วันชนะเข้าสู่วงการแสดง ด้วยการคัดเลือกจากหม่อมเจ้าชาตรีเฉลิม ยุคล เพื่อที่จะคัดเลือกตัวนักแสดงเป็น สมเด็จพระนเรศวรมหาราช เพื่อแสดงนำในภาพยนตร์เรื่อง ตำนานสมเด็จพระนเรศวรมหาราช โดย ม.จ.ชาตรีเฉลิม ต้องการนักแสดงที่เป็นนายทหารจริง ๆ จากนั้นจึงได้เรียนการแสดงเป็นระยะเวลา 9 เดือน เขามีชื่อที่เรียกกันจนติดปากว่า "ผู้พันเบิร์ด" ซึ่งเจ้าตัวเคยให้สัมภาษณ์ว่า ขอทำงานในวงการบันเทิงด้วยภาพยนตร์เรื่องนี้เป็นเพียงเรื่องเดียว ไม่คิดเข้าวงการบันเทิง และจะกลับไปรับราชการทหารต่อ ต่อมา เขายังคงมีผลงานการแสดงในวงการบันเทิงอย่างต่อเนื่อง อย่างไรก็ตาม เมื่อตำแหน่งหน้าที่ทางราชการเริ่มสูงขึ้น เขาจึงได้ยุติการรับงานแสดง

วันชนะหมั้นหมายกับวริญญา ศิริชุมแสง และได้สมรสพระราชทานโดยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ณ พระตำหนักจิตรลดารโหฐาน พระราชวังดุสิต โดยมีหม่อมเจ้าชาตรีเฉลิม ยุคล และหม่อมกมลา ยุคล ณ อยุธยา เป็นประธาน เมื่อวันที่ 26 กุมภาพันธ์ พ.ศ. 2554 ทั้งสองมีบุตรด้วยกันหนึ่งคน ชื่อวันวฤณณ์ สวัสดี (ชื่อเล่น วิน) เกิดเมื่อวันที่ 22 กรกฎาคม พ.ศ. 2556

วันชนะได้รับพระราชทานยศ พันเอก ในวันที่ 23 สิงหาคม พ.ศ. 2559 จากนั้นได้รับพระราชทานยศ พลตรี ในวันที่ 1 เมษายน พ.ศ. 2566 ต่อมาในวันที่ 1 ตุลาคม พ.ศ. 2566 ได้รับพระบรมราชโองการโปรดเกล้าฯ แต่งตั้งให้เป็น ผู้อำนวยการสำนักงานประสานภารกิจด้านความมั่นคงกับกองอำนวยการรักษาความมั่นคงภายในราชอาณาจักร กรมยุทธการทหาร​ จากนั้นในวันที่ 1 ตุลาคม พ.ศ.2568 ได้รับพระบรมราชโองการโปรดเกล้าฯ แต่งตั้งให้เป็น ที่ปรึกษาสถาบันวิชาการป้องกันประเทศ และได้รับพระราชทานยศ พลโท

## ผลงาน
### ละครโทรทัศน์

### ภาพยนตร์

[thumb|right|หุ่นขี้ผึ้งพลโท วันชนะ ในบทบาท[สมเด็จพระนเรศวรมหาราช จัดแสดง ณ พิพิธภัณฑ์หุ่นขี้ผึ้งมาดามทุซโซต์ กรุงเทพฯ]]

| rowspan = "1" | 2550–2558 ||  *[[ตำนานสมเด็จพระนเรศวรมหาราช]] 1-6* || สมเด็จพระนเรศวรมหาราช 
|-
| rowspan = "1" |  2558 || *[[พันท้ายนรสิงห์ (ภาพยนตร์ พ.ศ. 2558)|พันท้ายนรสิงห์]]* ||  สมเด็จพระสรรเพชญ์ที่ 8 (พระเจ้าเสือ) 
|-
| rowspan = "1" |  2561 || * [[ขุนพันธ์ 2]]* || เสือฝ้าย
|-
| 2564 || *บุษบา The Secret Weapon* || พ่อ
|-
| 2566 || *[[ขุนพันธ์ 3]]* || เสือฝ้าย
|}

ผลงานละครโทรทัศน์ทั้งหมดในฐานะผู้จัดละครช่องโมโน 29 บริษัท กลมกล่อม โปรดักชั่น จำกัด

### พิธีกร
* รายการ **ละครชีวิตจริง ชุด 84000** ออกอากาศทางสถานีวิทยุโทรทัศน์กองทัพบก (ช่อง 5)

### พากย์เสียง
* *[[๒๔๗๕ รุ่งอรุณแห่งการปฏิวัติ]]* (พ.ศ. 2567) พากย์เป็น พระยาศรีสิทธิสงคราม (ดิ่น ท่าราบ)

## เครื่องราชอิสริยาภรณ์

*พ.ศ. 2565 – 80x80px เหรียญจักรมาลา (ร.จ.ม.)

## อ้างอิง

## แหล่งข้อมูลอื่น
* เว็บไซต์ส่วนตัว 
* [โฆษณา[โตโยต้า] vigo] 
* ผู้พันเบิร์ดยิ้มแก้มปริ ต้อนรับลูกชาย ตั้งชื่อ น้องวิน

 
หมวดหมู่:บุคคลจากอำเภองาว‎‎
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายอินเดีย
หมวดหมู่:พุทธศาสนิกชนชาวไทย
หมวดหมู่:ทหารบกชาวไทย
หมวดหมู่:พลโท
หมวดหมู่:นักแสดงชายชาวไทย
หมวดหมู่:นักแสดงจากจังหวัดลำปาง
หมวดหมู่:นักแสดงจากจังหวัดกาญจนบุรี
หมวดหมู่:บุคคลจากโรงเรียนวิสุทธรังษี
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากคณะศิลปศาสตร์ มหาวิทยาลัยเกริก
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:นายพลกองทัพบกไทย